दमिश्कः सीरिया की राजधानी दमिश्क के हवाईअड्डे पर शनिवार देर रात एक इस्राइली मिसाइल से हमला किया गया जिसके बाद वायु सेना सक्रिय हो गई और इस्राइल की ओर से दागी गई कई मिसाइलों को मार गिराया। सरकारी समाचार एजेंसी सना ने यह खबर दी। एजेंसी ने एक सैन्य सूत्र के हवाले से बताया, हमारी वायु सेना ने दमिश्क अंतरराष्ट्रीय हवाईअड्डे पर हुए इस्राइली मिसाइल हमले का जवाब दिया और कई मिसाइलों को मार गिराया।